# Francisco Gomes Teixeira

Francisco Gomes Teixeira (Armamar, 28 de gener de 1851 - Porto, 8 de febrer de 1933) va ser un matemàtic portuguès, que va ser el primer rector de la Universitat de Porto.

## Vida i Obra

Fill d'un comerciant, poc es coneix de la seva infància i joventut.. Des de 1869-1870 a 1882-1883 va viure a Coimbra i se sap que el pels voltants de 1881 tenia casa a Porto. Després de casar-se el 1882 o 1883, va fixar la seva residència a Porto.
Va estudiar matemàtiques a la Universitat de Coimbra entre 1869 i 1874, en la qual es va doctorar l'any següent. Va ser afiliat del Partido Regenerador, pel qual va ser diputat diverses vegades al llarg de la seva vida.
En acabar el estudis universitaris va ser nomenat professor substitut de la universitat de Coimbra i el 1878, per insistència de Daniel Augusto da Silva, va acceptar un càrrec al Observatori Astronòmic de Lisboa que només va exercir durant uns mesos. El 1880 va ser promogut a catedràtic de càlcul. El 1883, a petició pròpia, va ser traslladat a l'Academia Polytechnica de Porto de la qual va ser director a partir de 1886. El 1911, en crear-se la Universitat de Porto per decret del govern provisional republicà, Gomes Teixeira va ser nomenat rector de la universitat que va agrupar les diferents institucions d'ensenyament superior existents a la ciutat. Es va jubilar el 1929, als 78 anys.
Va ser el fundadro de dues revistes científiques: el Jornal de Sciencias Mathematicas e Astronomicas i els Annaes Scientificos da Academia Polytecnica do Porto, els quals es van publicar entre 1877 i 1902 i entre 1905 i 1920, respectivament. Va ser autor de més de 140 treballs d'investigació en anàlisi matemàtica i el 1932, poc abans de la seva mort, va pronunciar unes conferències a l'Acadèmia de Ciències sobre la Història de les Matemàtiques a Portugal, les quals van ser editades de forma pòstuma.

## Referències

* ↑ Alves, 2012, p. 9.
* ↑ Alves, 2012, p. 27.
* ↑ Alves, 2012, p. 32.
* ↑ Alves, 2012, p. 48-49.
* ↑ Neves, 2008, p. 4.
* ↑ Alves, 2012, p. 57.
* ↑ Alves, 2012, p. 59.
* ↑ Alves, 2012, p. 64.
* ↑ Neves, 2008, p. 8.
* ↑ Henriques, 2004, p. 193.
* ↑ Nunes, 2010, p. 46-47.

## Bibliografia

* Alves, Maria da Graça Ferreira. Francisco Gomes Teixeira: o homem, o cientista, o pedagogo (en portuguès). Universidade do Porto, 2012. ISBN 9789898265593.
* Henriques, Helena Castanheira. «Os livros de Matemática durante a monarquia: um breve roteiro». A: José Manuel Matos (ed.). Encontros da Sociedade Portuguesa de Investigação em Educação Matemática – SPIEM – (en portuguès). SPIEM, 2004. Arxivat 2018-03-11 a Wayback Machine.
* Neves, Antero da Conceição Preto Ferreira. Séries na obra de F. Gomes Teixeira : dois artigos de 1896 e de 1900 no Crelle Journal (en portuguès). Universidade de Aveiro (Tesi), 2008.
* Nunes, Maria de Fátima «Memória (e) História da Matemática em Portugal (1900–1940): A construção de uma identidade científica europeia» (en portuguès). Boletim da SPM, Vol. 65, 2010, pàg. 39-53. ISSN: 0872–3672.

## Enllaços externs

* O'Connor, John J.; Robertson, Edmund F. «Francisco Gomes Teixeira» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Queiró, João Filipe. «FRANCISCO GOMES TEIXEIRA». Dicionário de História de Portugal, 2000. [Consulta: 6 març 2018]. (portuguès)
* «Biografia de Francisco Gomes Teixeira (1851-1933)». Universidade do Porto, 2018. [Consulta: 8 març 2018]. (portuguès)
* Sá, Carlos Correia. «A Vida e Obra de Francisco Gomes Teixeira». Clube de Matemàtica (Sociedade Portuguesa de Matemática), 2011. [Consulta: 8 març 2018]. (portuguès)